ན་མོ་བཛྲ་པཱ་ཎ་ཡེ། མ་གཅིག་དཔལ་ལྷའི་གསེར་སྐྱེམས་ཀྱི་ལྷག་མགྲོན་གྱི་
218

གོང་དེར། ཀྱཻ། རྒྱལ་ཡུམ་དབྱིངས་ཕྱུག་དབྱངས་ཅན་ངག་གི་ལྷ། །གཤེན་བསྟན་
སྐྱོང་ཕྱིར་འཇིགས་རུང་སྲིན་མོའི་ཚུལ། །འཛིན་མཛད་མ་མཆོག་སྲིད་པའི་རྒྱལ་མོ་
ལ། །གསོལ་ལོ་མཆོད་དོ་བཅོལ་པའི་འཕྲིན་ལས་མཛོད། །གནོད་སྦྱིན་བེག་གདོང་
ལྕམ་དྲལ་སྲོག་གི་བདག །གྲི་ཐོགས་བརྒྱད་དང་རོལ་བཤན་ཉི་ཤུ་གཅིག །བཙན་
བདུད་གནོད་སྦྱིན་མ་མོ་ཐེ་རངས་ཚོགས། ། གསོལ་ལོ་ × གཉན་རིགས་བརྒྱུད་ལ་
འགོ་བའི་དགྲ་ལྷའི་གཙོ། །བྲག་ནག་བཙན་རྒོད་ཆེན་པོ་དགྲ་འདུལ་རྩལ། །ལྕམ་མོ་
མཚོ་སྨན་རྒྱལ་མོ་འཁོར་བཅས་ལ། །གསོལ་ལོ་ × དགེ་བཅུའི་དཔལ་ལྡན་མཁའ་རུ་
ངར་རྒྱས་ཀྱི། །ཕུ་མདའ་བར་གནས་ལྷ་ཀླུ་གཞི་བདག་དང་། །ཁྱད་པར་ཡུལ་ལྷ་
དོན་གྲུབ་ བཟང་ པོ་ ལ། ། གསོལ་ ལོ་ འཛམ་གླིང་ ཡོངས་ ལ་ ཆེ་ བའི་ རིག་ སྔགས་
འཆང༌། །མཚོ་སྐྱེས་རྡོ་རྗེའི་བཀའ་བཏགས་གསང་བའི་རྒྱ། །གཙུག་ཐོབ་ཤབ་སྟོད་
དགེ་བསྙེན་ཆེན་པོ་ལ། །གསོལ་ལོ × དམ་ལྡན་རྣལ་འབྱོར་ཡོངས་ཀྱི་དགྲ་ལྷ་སྟེ། །
ཞིང་བཅུའི་སྲོག་ལ་རྒོལ་བའི་བཤན་པ་ཆེ། །བཙན་རྒྱལ་བྱང་སྦུག་བྲག་བཙན་དམར་
པོ་ལ། ། གསོལ་ལོ་མཆོད་དོ་བཅོལ་བའི་འཕྲིན་ལས་མཛོད། ། ཅེས་གཞུག་པར་
བྱའོ། །ཞེས་པ་འདི་ཡང་དཔོན་ཚང་ཚེ་དབང་རྡོ་རྗེའི་དགོངས་བཞེད་ལྟར་དགེ་སློང་
དྷརྨ་བྷ་དྲས་བྲིས། །དགེ་ལེགས་འཕེལ། །